Giresunas
Giresunas (turk. Giresun) – miestas šiaurės Turkijoje, Juodosios jūros pakrantėje, 175 km į vakarus nuo Trabzono. Ilo centras. Žemės ūkio regiono prekybinis taškas (lazdynų riešutai). Vystomas turizmas. Priešais Giresuną jūroje yra nedidelė Giresuno sala. Mieste yra pilis, Hadži Huseino, Vartų mečetės, Sejidi Vakaso kapas, Topal Osmano mauzoliejus, senų osmaniškų namų. Drėgnuose apylinkių kalnuose yra krioklių.